**ЕЛЕКТРОНСКА ПОШТА – Email**

je најраспрострањенији и најкоришћенији сервис интернета. Користи се за слање писаних порука између корисника и групе корисника.

Адреса појединачног корисника састоји се од:

1) корисничког имена

2) знака ЕТ  **@** нпр. **pera.peric@gmail.com**

3) имена провајдера

 Е-пошта је врло удобан, брз и јефтин начин за преношење порука. Постала је популарна почетком 90- их година.

 Е- писмо се састоји из следећих делова:

1) адреса примаоца

2) предмет поруке

3) текст поруке

4) потпис

5) прилог.

1**. АДРЕСА ПРИМАОЦА** – уколико се порука шаље на више адреса оне се све наводе у овом делу.

2. **ПРЕДМЕТ ПОРУКЕ (НАСЛОВ)** – се наводи у неколико речи. Треба да указује на садржај писма, јер се поред имена пошиљаоца и времена пријема поруке само садржај овог поља појављује приликом покретања програма за читање поште. Уколико прималац прима много писама, предмет поруке може да има одлучујући значај за редослед читања.

Порука може бити преусмерена другим особама - forward.

3. **ТЕКСТ ПОРУКЕ – САДРЖИНА ПИСМА** – обавезно обраћање поздравом, постојање уводне фразе, јасно исписана садржина, без скраћеница, уз уважавање правила важећег правописа.

4. **ПОТПИС** – свако писмо мора бити потписано иако се у заглављу примљеног писма налазе име и адреса пошиљаоца.

5. **ПРИЛОГ** – писму се могу придодати и документа, слике, презентације.

Опасности које носи е-пошта:

1. бомбардовање порукама

2. спам – нежељене поруке у циљу рекламе

3. покушаји преузимања личних података

4. преношење вируса.